Un diputáu y 1.100 espartanos
#000000
Nesti artículu tuyu ta mui bien que-y vengas a reconocer nel FAC un abellugu pal asturianismu o nacionalismu astur. Querer ñegalo diba ser, claro, separtase del suelu y poner los pies pencima la cabeza. Esa dosis de realismu tuya siempres ye bienllada al allucinóxenu mundu de los nacionaliegos. Decretar que ta dándose les boquiaes esi mundín nacionaliegu ye d ́agradecer, masque yera mester tenelo bien afitao yá la nueche mesma de les elecciones de mayu, y non agora. Permíteme la crítica, yá qu ́andamos faltos de crítica y autocrítica. Yo fícelo esos díes postreros, en mayu, y pa entós recibiera bien d ́ataques, afortunadamente cibernéticos. Decreté daquella–ensin paños escalecíos- que ́l nacionalismu asturianu tenía necesidá d ́una llimpia. Un bañu disolvente pa refundalu dende finxos nuevos totalmente. Quedé como ́l malu la película al denunciar bien de vicios que s ́esparden y añeren nesti pequenu guetu, vicios y erros qu ́entamaben precisamente d ́esi noyu de... ¿”espartanos”, dices? Nunca tantos debimos tantu fracasu por culpia de tan pocos, David. Andecha yera un cáncanu, dicía yo en mayu. Andecha nun esiste, ye calabre contaminante digo güei. Nun ye defendible una triba de votu “románticu” como ́l que insinúes nesti escritu, realista y ponderáu en too menos en cuantes dediques palabres de ciñu y romanticismu a una formación que nun ye nacionalista nin tien muncho que ver colo qu ́antañu fue, porque nun esiste, coime, nun esiste y poro nun paga la pena dedicái más llínees.FAC ye un camín, y neso teo coincidencia. Hai abondes diferencies con IU: abrió les manes a los asturianistes, y nun foron éstos los que miagaron entrar (polo que yo sé). Tienen más respetu pola llingua que ́ ́l qu ́amosaren nunca los de la “Esquierda plural”. Los del FAC nun tienen traxeutoria de represión cultural y llingüística del asturiano tovía: tán empezando, mentes que ́l papelón d ́IU (“mui sensibles a la pluralidá nacional” como dicen n ́Aruelu) nesti tarrén, ye ominosu. Amás hai en Sostres, Cascos y cía un discursu antisucursalista –o sía nacionalismu exercíu que nun necesita tar representáu retóricamente- bien potente, meyor trabáu que ́l victimismu infantilón que s ́estiló siempres nel guetu asturchale. En resume: IU yá gobernó, col Bloque, y yá nos amosó ́l calter oportunista y traicioneru. Nagüen poles migayes de la FSA, la “casa común” de la esquierda. Pela cuelta, Foro tien agora una especie de gobiernu acorraláu, que cuando quier faer la llimpia tien a tol Duernu encima. Yo creo qu ́hai que tar con Foro agora si queremos acabar con esi Duernu , que ye real, que ye ́l Réxime imperante dende 30 años p ́acó. Teníamos que ser llistos, y amosar a la xente de FAC qu ́ente los nacionalistes asturianos esiste xente serio, capaz, xente que pue compartir oxetivos y facer País. Gran erru (de mio) predicar la Xuntanza hasta mayu: nun se llogra res multiplicando cantidaes pequenes por cero: el cero ye Andecha pero non solo Andecha: son tola tropa esa de los burros empalmaos, de la izquierda que yá damos en nomar “del bable y la gaita”. Con un estremismu que, dafechu, tien llerza al “nacionalismu” nun se multiplica namás que por cero. Da igual lo grande que sía ́l númberu de los convidaos a arrexuntase. Hai que metese, poro, notros escenarios y ser constructivu d ́otra miente. De mano, tenemos un retu: que nun vuelva el Réxime. Y esi Réxime (verdaderu escurantismu medieval, David) pue volver mañana mesmo per vía de Moción de Censura col sofitu de tolos satélites piquiñinos d ́IU y d ́IU mesma, a saber, la Lluna redonda de la FSA. L ́estremismu del bable y la gaita ye, va ser, na práutica real, el pequenu sofitu a los que van bombardear al primer gobiernu Asturianu que tuvimos en sieglos.
#000004
Si Pelayu nel sieglu VIII tuviere la mentalidá de los nacionalistes asturianos enxamás ganare la Batalla de Cuadonga, porque los sos fieles aperrillaríense ente ellos. Al nacionalismu asturianu faltó-y siempre lo fundamental: enfotu por ganar. Tuvo vértigu a les altures, a ser visible y a lluchar contra l'enemigu españolista faciendo comuña y prefirió regocixase no marxinal y nes guerres tribales. El resultáu d'ello: la tumba. Na mio opinión ta muertu. Cualquier movimientu políticu dayures que se niegue a ganar en realidá muerre primero o dempués. Eso esplica'l fenómenu FAC. Esta formación naz pa ganar y si nun ganen puñen y muerden. Y los nacionalistes que renieguen de lo marxinal ya'l victimismu van empobinando pal partíu casquista yo diría más qu'adulces a carrenderes.D'otru llau ta'l tabayu llingüísticu y cultural. Ye una necesidá vital pal país reflotalu basándose na TRESVERSALIDÁ. Nun hai que-y entrugar a naide d'ú vien, sinón qué tien qu'apurrir. Esi trabayu va ser el principal sofitu de la nuestra nación porque ye'l que pue caltener encesu'l caricós de la nuestra identida.Mui interesante l'artículu. Saludos a toos.
#000007
Sigo esti blogue con interés y ciñu dende bien d ́años. Agora tengo que decir que nun soi a recuperame de la frustración que me produz esta cabera entrada y esti pseudo-alderique. Como tantos preseos del nacionalismu asturianu, esti blogue (con tol respetu y ciñu) ta manifestando la so inutilidá. Hai qu ́esplicar el papel d ́esos mil cien "espartanos" nel desaniciu total del movimientu asturianista. Quies dar lexitimidá a unes sigles desprestixaes y perxudiciales pal movimientu. Quies facer ver que yes fiel a ellos, cuando ellos nel fondu tiénente envasáu en formol. Podíes aportar muncho al movimientu si dexaras de gastar enerxía en mostrar una supuesta fidelidá a unes sigles que nun representen nada, o que nun son nada. Nin elles, nin les de la otra Andecha. Nun hai que pelear por nada d ́eso. Hai que trabayar d ́otra miente. Entiendo que puen existir razones personales que te lleven a dicir "FAC pue ser un camín pero ́l corazón téngolu n ́Andecha". Porque esti ye ́l resume de lo que dices.Pero Andecha ye la disgracia pal movimientu, y como mínimo, represenra ́l pasáu. Yá nun son espartanos, son indios faciendo l ́indiu. Hai que xugar a ganar, y dexase de victimismu. Que pases de llargo a otru blog ensin retrucar nun ye de recibu. Yo, amigablemente, teo que te dicir que creo yá nun voi entrar más nesti blog. Pudisti dar retruques a lo que se te dixo, pero nada de nada. Que pases de llargo da la midida de cómo ta ́l patiu.
#000014
Faigo-vos yo l`analisis del nacionalismu asturianu. ye bien facil.Nun esiste. A mi llevóme 30 años dame cuenta, pero nun esiste. somos pocos, d`esos pocos unos son estremistes atechaos, otros son nacionalistes hasta los venti años ya dempues alon...Cada vez comos menos y cuidao¡ mas raros¡¡ nun se que nos pasa qu`enrarecemos cola edá, y al que nun-y da por una cosa da-y por otra, pero a cual mas rara.Digolo en serio. nun ye bromaberto
#000015
A esta tropa, ¿quién la va a votar?
#000018